Αγνή της Μερανίας

Η Αγνή Μαρία (1175 - 20 Ιουλίου 1201) από τον Οίκο του Άντεχς ήταν κόρη του δούκα της Μερανίας και με τον γάμο της έγινε βασίλισσα της Γαλλίας (1196 - 1200).

Βιογραφία
Ήταν η τρίτη κόρη του Μπέρτολτ δούκα της Μερανίας & κόμη του Άντεχς (ενός κάστρου στη Βαυαρία) και της Αγνής των Βέττιν, κόρης του Ντέντι Β΄ μαργράβου της Λουσατίας. Μερικοί Γάλλοι χρονικογράφοι την αναφέρουν και ως Μαρία.Chisholm 1911, p. 378.

Οικογένεια
Τον Ιούνιο του 1196 παντρεύτηκε τον Φίλιππο Β΄ της Γαλλίας στον τρίτο του γάμο, αφού ο βασιλιάς είχε χωρίσει τη δεύτερη σύζυγό του Ίνγκεμποργκ της Δανίας (1193). Ο πάπας Ιννοκέντιος Γ΄ πήρε το μέρος της Ίνγκεμποργκ και ακύρωσε τον γάμο με την Αγνή, αλλά ο Φίλιππος Β΄ αρνήθηκε να υπακούσει. Τότε ο πάπας απείλησε τον βασιλιά με αφορισμό και έτσι ο Φίλιππος Β΄ αναγκάστηκε να διαζευχθεί την Αγνή (1200).

Η Αγνή απεβίωσε από ανακοπή καρδιάς στις 20 Ιουλίου του επόμενου χρόνου στο κάστρο του Σουασόν και τάφηκε κοντά στη Ναντ.

Οικογένεια
Με τον σύζυγό της Φίλιππο Β΄ των Καπετιδών βασιλιά της Γαλλίας, παιδιά της ήταν:
 Μαρία 1198-1224, παντρεύτηκε πρώτα τον Φίλιππο Α΄ του Οίκου της Φλάνδρας μάργραβο του Ναμύρ και μετά τον Ερρίκο Α΄ των Ρέγκιναρ δούκα της Βραβάντης.Charles T. Wood, The French Apanages and the Capetian Monarchy: 1224-1328, (Harvard University Press, 1966), 9. 
 Φίλιππος Α΄ 1200-1235, κόμης του Μπουλόν.Jim Bradbury, Philip Augustus:King of France 1180-1223, (Addison Wesley Longman Limited, 1998), 185.

Πρόγονοι

Παραπομπές

Πηγές
John Baldwin, The Government of Philip Augustus, (University of California Press, 1991)
Malcolm Barber, The Two Cities: Medieval Europe 1050–1320, (Routledge, 1992)

Κατηγορία:Βασίλισσες και Αυτοκράτειρες της Γαλλίας
Κατηγορία:Οίκος του Άντεχς